ข้อใดไม่ใช่สิ่งที่ทำให้บริษัทโตแบบถาวรและมีราคาหุ้นที่สูงและแพงแบบถาวร
A. ความสามารถในการแข่งขันที่ยั่งยืน
B. Business Model ที่ต้องเอื้ออำนวย
C. เทคโนโลยีดิจิตอล
D. ความสามารถในการแข่งขัน
E. กำไรพิเศษ
คำตอบได้แก่ E.  เนื่องจาก เพราะกำไรพิเศษเป็นสิ่งที่บริษัทมีรายได้และกำไรโตขึ้นโดดเด่นในปีหนึ่งหรือสองปี โดยเกิดขึ้นจากธุรกิจเดิมไม่ได้มีการขายที่ดิน ส่วนข้ออื่น ๆ เป็นสิ่งที่ทำให้บริษัทโตแบบถาวรและมีราคาหุ้นที่สูงและแพงแบบถาวร

การที่บริษัทจะโตแบบถาวรและมีราคาหุ้นที่สูงและแพงแบบถาวรได้นั้น  โครงสร้างและ Business Model หรือรูปแบบในการทำมาหากินของบริษัทจะต้องเอื้ออำนวยให้เป็นแบบนั้น  เริ่มต้นก็จะต้องดูว่าการเติบโตนั้นจะยาวนานและโตขึ้นไปได้มากเนื่องจากมันอยู่ในอุตสาหกรรมที่ใหญ่ไม่ใช่อุตสาหกรรมเล็กที่โตยังไงก็ได้แค่นั้นเพราะเป็นไปไม่ได้ที่บริษัทจะครอบครองทั้งตลาดหรือใหญ่กว่าตัวอุตสาหกรรมได้

นอกจากเรื่องของอุตสาหกรรมแล้ว  “ความสามารถในการแข่งขัน” ก็เป็นสิ่งที่สำคัญมากที่จะทำให้บริษัทสามารถโตได้อย่างถาวร  ถ้าความสามารถของบริษัทไม่ได้สูงกว่าบริษัทอื่นมาก  โอกาสที่บริษัทจะ “ชนะ” คู่แข่งก็ทำได้ยาก  แต่ถ้าดูแล้วความสามารถในการแข่งขันของบริษัทค่อนข้างโดดเด่นก็ไม่ได้หมายความว่าบริษัทจะโตได้แบบถาวร  สิ่งที่จะต้องวิเคราะห์เพิ่มก็คือดูว่ามันเป็นความสามารถในการแข่งขันที่ “ยั่งยืน”  หรือไม่  คู่แข่งจะสามารถ “พัฒนา” ความสามารถในการแข่งขันทันไหม?  ถ้าคู่แข่งน่าจะสามารถทำได้  ก็จะต้องเข้าใจว่าบริษัทนั้นอาจจะโต “ชั่วคราว”  การซื้อหุ้นที่โตชั่วคราวในราคาแพงนั้นอาจจะกลายเป็น  “หายนะ” 

ความสามารถในการแข่งขันที่ยั่งยืนนั้นไม่ได้เกิดขึ้นง่าย ๆ  แต่เมื่อเกิดขึ้นแล้วมันก็จะอยู่ทนและยิ่งถ้าอุตสาหกรรมยังไม่อิ่มตัว  การเติบโตก็จะยั่งยืนถาวร  ในอดีตนั้น  ความสามารถในการแข่งขันที่ยั่งยืนซึ่งก่อให้เกิดการเติบโตที่ยั่งยืนนั้นมักขึ้นอยู่กับเรื่องของยี่ห้อสินค้าที่โดดเด่นมาก ๆ  และขนาดของธุรกิจที่ใหญ่โตมากกว่าคู่แข่งมาก  ต่อมาเมื่อเทคโนโลยีดิจิตอลและการสื่อสารก้าวหน้ามาก  เรื่องของเครือข่ายกลายเป็นสิ่งที่สร้างความได้เปรียบในการแข่งขันอย่างถาวร
ความรู้ทางการเงิน